સવારે ચોકમાં પાછાં આવ્યાં ત્યારે તેમણે જોયું કે વાહનોમાંથી સામાન બહાર ફેંકી દેવામાં આવ્યો હતો! મર્સીડિઝની બધી જ સીટો ફાડી નાખવામાં આવી હતી, અને તેમાંથી હીરા ગાયબ થઈ ગયા હતા. ટ્રકમાંથી ટાયરો કાઢીને લઈ જવામાં આવ્યાં હતાં, અને એન્જિનો નકામાં કરી દેવામાં આવ્યાં હતાં. ચેક લોકોને પૂછતાં તેમણે તો ફિલસૂફ જેવું વલણ બતાવ્યું! “આવા સમયમાં તો આપણે બધાએ આવી જ ધારણા રાખવી પડે!” ઓસ્કરની ગોરી ચામડી અને નીલી આંખોને કારણે એ કોઈ નાસી છૂટેલો એસએસનો માણસ હોવાની શંકા પણ તેમને ગઈ હોય એવું બને!